Ammonoidea
Amoniti su grupa izumrlih morskih mehkušaca, životinja podrazreda Ammonoidea u razredu Cephalopoda. Ovi mekušci, usko su povezani sa životom kolenoida (tj. hobotnica, lignji i sipa) nego što su sa ljuštirastim nautiloidima poput živih vrsta roda Nautilus. Najraniji amontii pojavljuju se tokom devona, a posljednja vrsta je nestala u kredno-paleogenskom izumiranju. Amontii su izvrsni indeksni fosili, pa je često moguće, nalazonosni sloj stijena, sa određenim vrstama ili rodovima, povezati sa specifičnim geološkim vremenskim periodima. Njihove fosilne ljušture, obično imaju planispirali oblik, iako je bilo i nekih helikoidno spiralnih i nespiraliziranih oblika (poznatih kao heteromorfi). Naziv amonit, iz kojeg je izveden naučni naziv, bio je nadahnut spiralnim oblikom njihovih fosiliziranih ljuštura, koje donekle podsjećaju na jako uvijene ovnovske rogove. Plinije Stariji (umro 79. godine blizu Pompeja) nazvao je fosile tih životinja ammonis cornua ("Amonovi rogovi), jer je egipatski bog Amon (Amun) bio tipski prikazan sa ovnovskim rogovimaa. Često se amonitni rodovi završavaju sufiksom ceras, od grčkog κέρας = rog.